Sí, tenim una proposta d’Estatut que no anirà enlloc. Jo ho sé, tu ho saps i el veí del costat també ho sap. Però a banda d’això, hi ha una cosa de l’Estatut que no em quadra. No és que hi estigui en desacord, però tampoc hi estic d’acord. És una mena de contradicció que em porta a formular-me aquesta pregunta. Si Catalunya es defineix com a nació, aleshores què hi ha de l’existència dels anomenats Països Catalans? És a dir, ho diré d’una altre manera... Quantes nacions hi ha a Catalunya? Catalunya és una nació, les illes una altre nació, i el País Valencià una altre nació? Tres nacions que formen LA SUPER NACIÓ PAÏSOS CATALANS? Des del meu punt de vista només hi ha una nació. Una nació que compren tots els territoris de parla catalana. Aleshores si diem que el principat és una nació i així successivament estem trencant la nostra unitat, no només política, sinó territorial. El que s’hauria de fer en el Nou Estatut del Principat és fer una esmena fent referència a la possible annexió a altres territoris de parla catalana, per tal que la denominació PAÏSOS CATALANS sigui una realitat palpable. L’Estatut que proposa el BNG de Galiza ho diu i és una proposta ferma. Perquè nosaltres no ho hem fet? 
Als Països Catalans hi ha tres nacions (opinió personal): Catalunya (incloent la Franja i la Catalunya Nord) País Valencià Balears
Llavors no som un moviment d'alliberament nacional sinó un projecte polític? Potser l'hem plantejat prematurament, no? 
Per mi els PPCC sempre han estat un projecte polític per construir. I tal vegada la solució més fàcil és dir que catalans, valencians i illencs som germans i volem un futur compartit, per motius històrics, culturals, geogràfics i econòmics.
Llavors el teu model de PPCC és una mena de Iugoslàvia (Països Catalans) formada per Catalans, Valencians i Balears? No és una nació en sí mateixa? L'objectiu és construir la identitat catalana suplantant les anteriors? 
lamentablement, la confusió que provoca "català" amb el territori del principat fa necessària l'aparició d'un nou terme per referir-se a allò relatiu als tres territoris si es vol assolir algun èxit.
El problema és definir-se de portes enfora com a valencià. No sóc valencià i sé que puc ser semblar centralista, però crec que de portes enfora tots hauríem de ser catalans. El PV no té un pes demogràfic - ni una història - prou fort com per a ésser reconegut com a territori amb identitat pròpìa emmarcat en els PPCC. A més, definir-se com a valencià exclou, a la pràctica, la catalanitat. A fora, no als PPCC. 
 Jo crec que el País Valencià té una història i un pes tant important com Catalunya, tot i no haver tingut mai el poder i força d'acció de Catalunya. El cas és que avui en dia el País Valencia se l'ha desnaturalitzat més respecte la seva personalitat original.
Però internacionalment no és tan famós com Escòcia o Baviera, per exemple. A això em referia. Clar que té una història i un pes cultural impressionant. 
Donçs fer famós el País Valencià a l'exterior és cosa dels valencians, no?